Buat 1 alinea dalam bahasa Betawi dengan unsur argumentatif.

Kriminalisasi têradêp wadon korban pêrkosaan nyang ngaksès layanan aborsi, baèk aman atau ora, ngêliatin bahwa mêski go dipêrbolèhin mênurut Undang-Undang Kêsèhatan, aborsi bagi korban pêrkosaan masing dipandang sêbagè hal nyang dingêriin, dikêcam, ama dilarang. Kêdudukan wadon sêbagè korban pêrkosaan adalah pêrtimbangan utama buat ora dibêrlakuin pêmidanaan. Korban kudu ngadêpin bêrbagè dampak pêrkosaan onoh. Bunting akibat pêrkosaan go bisa ngêja mangkin buruk kondisi korban. Bêlon lagi kalu korban pêrkosaan adalah bocah nyang kadang justru kêilangan hak atas pêndidikan karna kudu nêrusin buntingnyah. Ngêmidanain korban bêarti sama baè sêpêrti nêmpatin wadon dalêm posisi pêndêraan nyang bêlapis, yakni sêbagè korban pêrkosaan ama wadon nyang dikriminalisasi.